Humble Bundle

Humble Bundle, Inc. é unha distribuidora dixital de videoxogos, que xurdiu a partir da súa oferta orixinal de Humble Bundles, coleccións de xogos vendidos a un prezo determinado polo comprador e cunha parte do prezo destinada a obras benéficas e o resto repartido entre os desenvolvedores do xogo. Humble Bundle segue ofrecendo estes paquetes por tempo limitado, pero ampliáronse para incluír un escaparate máis grande e persistente. O concepto Humble Bundle foi dirixido inicialmente por Wolfire Games en 2010, pero no seu segundo paquete, a empresa Humble Bundle foi separada para xestionar a promoción, os pagos e a distribución dos paquetes. En outubro de 2017, a empresa foi adquirida por Ziff Davis a través da súa subsidiaria IGN Entertainment.

Os cartos recadados destínanse aos creadores da web, os desenvolvedores dos diferentes xogos e organizacións benéficas, incluídas Cruz Vermella Americana, Child's Play, Electronic Frontier Foundation, Charity: Water, WaterAid e a Wikimedia Foundation;Wikipedia 15 contributors  Consultado o 15 de xaneiro de 2016 porén, o comprador é quen decide como se reparten os cartos entre os destinatarios.

 Notas 

Categoría:Distribuidoras de videoxogos